राहुल ने फोन टैपिंग पर कहा, 'वह आपके फोन पर सब कुछ पढ़ रहा'
कांग्रेस नेता राहुल गांधी ने सोमवार को फोन टैपिंग का मुद्दा उठाया और प्रधानमंत्री पर परोक्ष रूप से हमला किया।
नई दिल्ली. कांग्रेस नेता राहुल गांधी ने सोमवार को फोन टैपिंग का मुद्दा उठाया और प्रधानमंत्री पर परोक्ष रूप से हमला किया। राहुल ने ट्वीट किया, "हम जानते हैं कि वह क्या पढ़ रहा है-आपके फोन पर सब कुछ! हैशटैग पेगासस।"इसके साथ उन्होंने अपने 16 जुलाई के ट्वीट को टैग करते हुए कहा, "मैं सोच रहा हूं कि आप लोग इन दिनों क्या पढ़ रहे हैं।"कांग्रेस महासचिव रणदीप सिंह सुरजेवाला ने कहा कि सरकार 'टैपिंग जीवी' है और आरएसएस नेतृत्व को भी नहीं बख्शा है, यह 'जासूसी सरकार' है।दरअसल एक न्यूज पोर्ट की रविवार की रिपोर्ट के अनुसार, जासूसी डेटाबेस में भारतीयों में 40 से अधिक पत्रकार, तीन प्रमुख विपक्षी हस्तियां, एक संवैधानिक प्राधिकरण, नरेंद्र मोदी सरकार में दो सेवारत मंत्री, सुरक्षा संगठनों के वर्तमान और पूर्व प्रमुख और अधिकारी और कई कारोबारी शामिल हैं।